**PROCES-VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 23.06.2017.**

Încheiat azi, 23.06.2017, cu ocazia şedinţei extraordinare a Consiliului Local Şimand, convocată prin Dispoziţia Primarului nr.156/20.06.2017.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 23.06.2017.**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI ORDINARE DIN DATA DE 30.05.2017.**

**INIŢIATOR, PRIMAR DEMA FLORIN-LIVIU**

**3.PROIECT DE HOTĂRÂRE PRIVIND ATRIBUIREA UNUI CONTRACT DE PRESTĂRI SERVICII DE DEZINSECȚIE, CU MIJLOACE AERIENE, A DOMENIULUI PUBLIC AL COMUNEI ȘIMAND.**

**INIŢIATORI, CONSILIERI LOCALI BOGDAN PETRU ȘI FRUJA GHEORGHE**

**4.PROIECT DE HOTĂRÂRE PRIVIND APROBAREA PROIECTULUI ”IEȘITUL LA TREIERAT”, AL ASOCIAȚIEI JUNII ȘIMĂNDANI, SELECTAT PENTRU FINANȚAREA NERAMBURSABILĂ DIN FONDURILE BUGETULUI COMUNEI ȘIMAND, ALOCATE PENTRU ACTIVITĂŢI NONPROFIT POTRIVIT LEGII NR. 350/2005 DIRECŢIA DE FINANŢARE: CULTURĂ**

**INIŢIATOR, PRIMAR DEMA FLORIN-LIVIU**

**5.PROIECT DE HOTĂRÂRE PRIVIND APROBAREA PROIECTULUI ”PROMOVAREA FOTBALULUI DE PERFORMANȚĂ ÎN ȘIMAND, ANUL 2017”, AL ACS ȘOIMII ȘIMAND SELECTAT PENTRU FINANȚAREA NERAMBURSABILĂ DIN FONDURILE BUGETULUI COMUNEI ȘIMAND, ALOCATE PENTRU ACTIVITĂŢI NONPROFIT POTRIVIT LEGII NR. 350/2005 DIRECŢIA DE FINANŢARE: ACTIVITĂŢI SPORTIVE ȘI PROMOVAREA SPORTULUI DE PERFORMANŢĂ**

**INIŢIATOR, PRIMAR DEMA FLORIN-LIVIU**

**6.DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 11 consilieri din cei 12 în funcţie. Este absent domnul consilier Groza Petru.

La şedinţă participă domnul primar Dema Florin-Liviu și doamna secretar Brîndaş Lavinia. Mai participă: profesor Mărcuș Daniel.

Preşedinte de şedinţă este domnul Neamți Petru.

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 23.06.2017.**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre privind aprobarea ordinei de zi acesta fiind votat cu 11 voturi pentru (Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca), devenind astfel Hotărârea nr.56.**

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 30.05.2017.**

**D-nul președinte:Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.57.**

**3.PROIECT DE HOTĂRÂRE PRIVIND ATRIBUIREA UNUI CONTRACT DE PRESTĂRI SERVICII DE DEZINSECȚIE, CU MIJLOACE AERIENE, A DOMENIULUI PUBLIC AL COMUNEI ȘIMAND.**

**INIŢIATORI, CONSILIERI LOCALI BOGDAN PETRU ȘI FRUJA GHEORGHE**

**D-nul consilier Bogdan: Necesitatea introducerii pe ordinea de zi a acestui proiect de hotărâre, este starea de fapt de la momentul actual, care este la noi în comună, vizavi de omizi, cu reale șanse de a se extinde, întrucât cu tot ce am dat până acum nu prea a avut efect. Acțiunea pe care sper să o demarăm, prin votul majoritar pe care o să îl acordați, are la bază anumite prevederi legale și respectiv obligațiile pe care le avem, conform legislației în vigoare, în proiectul de hotărâre fiind enumerate prevederile legislative la care se face referire.**

**Ieri, împreună cu d-nul primar, am avut la sediul Primăriei o întâlnire cu un reprezentant al unei firme care se ocupă de dezinsecția aeriană, nu neaparat în sensul de a face un contract cu această firmă, fiindcă o să se urmeze pașii legali, respectiv achiziția din SEAP, dar mai mult ca să avem informații și să vă aducem la cunoștință anumite aspecte.**

**Discuțiile care a avut loc au fost cu referire la capabilitatea firmei de a executa această lucrare, firma are avioane la Șiria, are toate autorizațiile la zi, mai mult decât atât face dezinsecția folosind substanțe care nu sunt toxice pentru oameni și își asumă substanțele utilizate, pentru combaterea omizilor, țânțarilor și muștelor. Referitor la suprafața de intravilan a comunei Șimand, conform PUG aceasta este 480 ha. Dacă astăzi noi aprobăm în unanimitate proiectul de hotărâre, se pot face luni demersurile pe SEAP, iar începând de marți, miercuri până joi, în funcție de timpul de afară, ca să fie și eficientă stropirea, aceasta poate fi efectuată. Prețul este de 5 lei fără TVA /ha iar dacă vrem ca soluția să fie mai concentrată, atunci o să fie un leu sau 2 în plus/ha. La suprafața de intravilan de 480 ha, costurile s-ar ridica la 29.000 lei TVA inclus.**

**D-nul consilier Ciobotă: Cât are valabilitate stropirea?**

**D-nul primar: Insecticidul are o remanență de 3 săptâmâni.**

**D-nul consilier Bogdan: Cade în sarcina noastră să se facă informarea cetățenilor, eu am făcut un anunț, pe care o să vi-l las, nu trebuie neaparat să îl și aplicați. Un alt aspect este că stropirea nu va fi începută, până când la fața locului nu va fi prezent un reprezentant al Primăriei, flaconul cu insecticidul fiind desigilat în fața acestuia.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.58.**

**4.PROIECT DE HOTĂRÂRE PRIVIND APROBAREA PROIECTULUI ”IEȘITUL LA TREIERAT”, AL ASOCIAȚIEI JUNII ȘIMĂNDANI, SELECTAT PENTRU FINANȚAREA NERAMBURSABILĂ DIN FONDURILE BUGETULUI COMUNEI ȘIMAND, ALOCATE PENTRU ACTIVITĂŢI NONPROFIT POTRIVIT LEGII NR. 350/2005 DIRECŢIA DE FINANŢARE: CULTURĂ**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Comisia juridică acordă aviz favorabil proiectului de hotărâre, cu o singură completare, nr. hotărârii prin care a fost aprobat bugetul local al comunei Șimand este 31, nu 28.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.59.**

**5.PROIECT DE HOTĂRÂRE PRIVIND APROBAREA PROIECTULUI ”PROMOVAREA FOTBALULUI DE PERFORMANȚĂ ÎN ȘIMAND, ANUL 2017”, AL ACS ȘOIMII ȘIMAND SELECTAT PENTRU FINANȚAREA NERAMBURSABILĂ DIN FONDURILE BUGETULUI COMUNEI ȘIMAND, ALOCATE PENTRU ACTIVITĂŢI NONPROFIT POTRIVIT LEGII NR. 350/2005 DIRECŢIA DE FINANŢARE: ACTIVITĂŢI SPORTIVE ȘI PROMOVAREA SPORTULUI DE PERFORMANŢĂ**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Comisia juridică acordă aviz favorabil proiectului de hotărâre, cu o singură completare, nr. hotărârii prin care a fost aprobat bugetul local al comunei Șimand este 31, nu 28.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.60.**

**6. DIVERSE**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Am întocmit un act împreună cu d-nul consilier Fruja, pe care l-am depus personal la Direcția Regională de Drumuri și poduri Timișoara, în legătură cu asigurarea continuității trecerilor de pietoni, respectiv am fost în audiență la domnul director regional, căruia i-am explicat partea de trotuare. În actul respectiv am menționat faptul că lucrările nu vor afecta infrastructura sau siguranța rutieră. Vom primi un răspuns în scris, în numele Consiliului local. Dacă tot am fost acolo am ridicat și problema magazinului Universal, referitor la pasajul pietonal. Se poate face acolo pasaj pietonal. Propun, ca o dată cu această lucrare să fie demarate demersurile și pentru trecerea de pietoni de la bază.**

**D-nul consilier Bogdan: Dacă vă mai amintiți, în urmă cu 4 luni de zile, am înființat** comisia specială de analiză și verificare a activității Serviciului Voluntar pentru Situații de Urgență(SVSU) al comunei Șimand. În data de 07.06.2017, Pompierii voluntari din cadrul Serviciului Voluntar pentru Situaţii de Urgenţă al Comunei Şimand, au executat un exercițiu de alarmare cu tema ,,Incendiu la Căminul Cultural Şimand”. Am înțeles că nu au fost plătiți.

**D-nul Sodinca: Decontarea pentru luna iunie se face în iulie.**

**D-nul președinte Neamți: Nu s-ar putea vorbi cu cei de la ELBA ca iluminatul stradal să se aprindă de la un senzor de lumină? O dată ard ziua, o dată nu ard noaptea.**

**D-nul primar: O să vorbim.**

**D-nul președinte Neamți: Domnule primar, referitor la ambienturile de la școli, s-a rezolvat ceva?**

**D-nul primar: Am discutat cu d-na directoare și am stabillit că dânsa se va ocupa de această problemă.**

**D-nul consilier Bodnariu: Având în vedere că parcul a fost recent amenajat, propun să fie instalate și camere de luat vederi.**

Epuizându-se punctele de pe ordinea de zi, **preşedintele de şedinţă încheie lucrările şedinţei extraordinare din data de 23.06.2017,** drept pentru care am încheiat prezentul proces-verbal.

 **Preşedinte de şedinţă, Avizat de legalitate,**

 **Neamți Petru secretar Brîndaş Lavinia**